nibzard/narodne-novine-full-text-markdown huggingface dataset:
## Odluka o usklađivanju novčanih naknada za tjelesno oštećenje od 1. siječnja 1999.

### NN 32/1999 (2.4.1999.), Odluka o usklađivanju novčanih naknada za tjelesno oštećenje od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O USKLAĐIVANJU NOVČANIH NAKNADA ZA TJELESNO OŠTEĆENJE OD 1. SIJEČNJA 1999.**

1. Novčane naknade za tjelesno oštećenje korsnicima koji su pravo na
novčanu naknadu za tjelesno oštećenje ostvarili do 31. prosinca 1998. u
bivšem Republičkom fondu mirovinskog i invalidskog osiguranja samostalnih
privrednika Hrvatske, i koje su usklađene od 1. ožujka 1998. za 3,5%, prema
Odluci o osnovici za određivanje novčanih naknada za tjelesno oštećenje
i usklađivanje novčanih naknada za tjelesno oštećenje od 1. ožujka 1998.
("Narodne novine", br. 74/98) i od 1. srpnja 1998. za 2,17%, prema Odluci
o usklađivanju novčanih naknada za tjelesno oštećenje od 1. srpnja 1998.
("Narodne novine", broj 136/98.), usklađuju se od 1. siječnja 1999. za
3,9%.

2. Usklađivanje novčanih naknada za tjelesno oštećenje, prema točki
1. ove odluke, obavit će se po službenoj dužnosti, bez donošenja rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-17
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-675
## Odluka o usklađivanju doplatka za pomoć i njegu od 1. siječnja 1999.

### NN 32/1999 (2.4.1999.), Odluka o usklađivanju doplatka za pomoć i njegu od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje
na sjednici održanoj 30. ožujka 1999., donosi

## **ODLUKU**

### **O USKLAĐIVANJU DOPLATKA ZA POMOĆ I NJEGU OD 1. SIJEČNJA 1999.**

1. Puna svota doplatka za pomoć i njegu korisnicima koji su pravo na
doplatak za pomoć i njegu ostvarili do 31. prosinca 1998. u bivšem Republičkom
fondu mirovinskog i invalidskog osiguranja samostalnih privrednika Hrvatske,
od 1. siječnja 1999. iznosi 489,50 kn.

2. Smanjena svota doplatka za pomoć i njegu korisnicima koji su pravo
na doplatak za pomoć i njegu ostvarili do 31. prosinca 1998. u bivšem Republičkom
fondu mirovinskog i invalidskog osiguranja samostalnih privrednika Hrvatske,
od 1. siječnja 1999. iznosi 368,92 kn.

3. Slijepom korisniku obiteljske mirovine koji je pravo na doplatak
za pomoć i njegu ostvario do 31. prosinca 1998. u bivšem Republičkom fondu
mirovinskog i invalidskog osiguranja samostalnih privrednika Hrvatske,
doplatak za pomoć i njegu pripada u punoj svoti.

4. Za korisnika doplatka za pomoć i njegu iz članka 76. stavka 1. i
točke 3. Zakona o mirovinskom i invalidskom osiguranju, doplatak za pomoć
i njegu od 1. siječnja 1999. iznosi 612,55 kn.

5. U skladu s odredbama točke 1. do 4. ove odluke, odredit će se po
službenoj dužnosti, bez donošenja rješenja, pripadajuća nova svota doplatka
za pomoć i njegu svim korisnicima koji imaju pravo na taj doplatak na dan
31. prosinca 1998.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-18
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-676
## Odluka o utvrđivanju najniže mirovine za jednu godinu mirovinskog staža

### NN 32/1999 (2.4.1999.), Odluka o utvrđivanju najniže mirovine za jednu godinu mirovinskog staža

# HRVATSKI ZAVOD ZA MIROVINSKO OSIGURANJE

Na temelju članka 82. stavka 2. Zakona o mirovinskom osiguranju ("Narodne
novine", broj 102/98.) i članka 19. točke 1. Statuta Hrvatskog zavoda za
mirovinsko osiguranje ("Narodne novine", broj 163/98.), Upravno vijeće
Hrvatskog zavoda za mirovinsko osiguranje, na sjednici održanoj 30. ožujka
1999., donosi

## **ODLUKU**

### **O UTVRĐIVANJU NAJNIŽE MIROVINE ZA JEDNU GODINU MIROVINSKOG STAŽA**

1. Utvrđuje se najniža mirovina za jednu godinu mirovinskog staža u
svoti od 34,08 kn.

2. Najniža mirovina određuje se ovisno o ukupnom broju godina mirovinskog
staža, uz primjenu mirovinskog faktora iz članka 80. Zakona o mirovinskom
osiguranju.

3. Na dan stupanja na snagu ove odluke prestaje važiti "Privremena odluka
o utvrđivanju najniže mirovine za jednu godinu mirovinskog staža" ("Narodne
novine", broj 1/99).

4. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-19
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-677
## Odluka o osnovici za određivanje naknade zbog tjelesnog oštećenja

### NN 32/1999 (2.4.1999.), Odluka o osnovici za određivanje naknade zbog tjelesnog oštećenja

# HRVATSKI ZAVOD ZA MIROVINSKO OSIGURANJE

Na temelju članka 58. stavka 2. Zakona o mirovinskom osiguranju ("Narodne
novine", broj 102/98.) i članka 19. točke 1. i članka 20. točke 3. Statuta
Hrvatskog zavoda za mirovinsko osiguranje ("Narodne novine", broj 163/98.),
Upravno vijeće Hrvatskog zavoda za mirovinsko osiguranje, na sjednici održanoj
30. ožujka 1999., donosi

## **ODLUKU**

### **O OSNOVICI ZA ODREĐIVANJE NAKNADE ZBOG TJELESNOG OŠTEĆENJA**

1. Osnovica za određivanje naknade zbog tjelesnog oštećenja nastalog
zbog ozljede na radu ili profesionalne bolesti, od 1. siječnja 1999. iznosi
700,00 kn.

2. Na dan stupanja na snagu ove odluke prestaje važiti "Privremena odluka
o osnovici za određivanje naknade zbog tjelesnog oštećenja" ("Narodne novine",
broj 1/99.).

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-20
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-678
## Odluka o naknadi za troškove smještaja i prehrane za vrijeme profesionalne rehabilitacije izvan mjesta prebivališta korisnika u godini 1999.

### NN 32/1999 (2.4.1999.), Odluka o naknadi za troškove smještaja i prehrane za vrijeme profesionalne rehabilitacije izvan mjesta prebivališta korisnika u godini 1999.

# HRVATSKI ZAVOD ZA MIROVINSKO OSIGURANJE

Na temelju članka 50. Zakona o mirovinskom osiguranju ("Narodne novine",
broj 102/98.) i članka 19. točke 1. i članka 20. točke 4. Statuta Hrvatskog
zavoda za mirovinsko osiguranje ("Narodne novine", broj 163/98.), Upravno
vijeće Hrvatskog zavoda za mirovinsko osiguranje, na sjednici održanoj
30. ožujka 1999., donosi

## **ODLUKU**

### **O NAKNADI ZA TROŠKOVE SMJEŠTAJA I PREHRANE ZA VRIJEME PROFESIONALNE REHABILITACIJE IZVAN MJESTA PREBIVALIŠTA KORISNIKA U GODINI 1999.**

1. Invalidu rada i osiguraniku koji je ostvario pravo na profesionalnu
rehabilitaciju koja se obavlja izvan mjesta prebivališta, a nije mu osiguran
stalni prijevoz od mjesta stanovanja do mjesta gdje se obavlja rehabilitacija,
ni besplatan smještaj i prehrana za vrijeme profesionalne rehabilitacije
u drugom mjestu - isplaćuje se, osim naknade plaće u svezi s pravom na
rehabilitaciju, još i naknada za troškove smještaja i prehrane koja od
1. siječnja 1999. iznosi 853,33 kn mjesečno.

2. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-21
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-679
## Ispravak Uredbe o roku za podnošenje zahtjeva za obnovu te popravak i opremanje obiteljskih kuća i stanova u hrvatskom Podunavlju

### NN 32/1999 (2.4.1999.), Ispravak Uredbe o roku za podnošenje zahtjeva za obnovu te popravak i opremanje obiteljskih kuća i stanova u hrvatskom Podunavlju

Nakon uspoređivanja s izvornim tekstom utvrđena je pogreška u Uredbi
o roku za podnošenje zahtjeva za obnovu te popravak i opremanje obiteljskih
kuća i stanova u hrvatskom Podunavlju, objavljenoj u "Narodnim novinama",
broj 30 od 29. ožujka 1999. godine, te se daje

## **ISPRAVAK**

### **UREDBE O ROKU ZA PODNOŠENJE ZAHTJEVA ZA OBNOVU TE POPRAVAK I OPREMANJE OBITELJSKIH KUĆA I STANOVA U HRVATSKOM PODUNAVLJU**

U članku 1. stavku 1. Uredbe umjesto datuma "15. listopada 1999." treba
stajati datum "15. listopada 1997.".

Iza članka 5. u oznaci mjesta i datuma donošenja Uredbe umjesto "25.
ožujka 1998." treba stajati "25. ožujka 1999.".

Urbroj: 50501-99-312
Zagreb, 1. travnja 1999.

Glavni i odgovorni urednik
**Marijan Prus,** v. r.

Ostalo, NN 32/1999-684
## Rješenje o razrješenju Mirka Kovačeva položaja pomoćnika ministra poljoprivrede i šumarstva

### NN 33/1999 (6.4.1999.), Rješenje o razrješenju Mirka Kovačeva položaja pomoćnika ministra poljoprivrede i šumarstva

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 42. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 1. travnja 1999. godine donijela

## **RJEŠENJE**

### **O RAZRJEŠENJU POMOĆNIKA MINISTRA POLJOPRIVREDE I ŠUMARSTVA**

Razrješuje se MIRKO KOVAČEV položaja pomoćnika ministra poljoprivrede
i šumarstva, radi odlaska na novu dužnost.

Klasa: 080-02/99-02/29
Urbroj: 50304/2-99-01
Zagreb, 1. travnja 1999.

Predsjednik
**mr. Zlatko Mateša,** v. r.

Rješenje, NN 33/1999-685
## Rješenje o imenovanju akademika Dalibora Brozovića glavnim ravnateljem Leksikografskog zavoda "Miroslav Krleža

### NN 33/1999 (6.4.1999.), Rješenje o imenovanju akademika Dalibora Brozovića glavnim ravnateljem Leksikografskog zavoda "Miroslav Krleža

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 3. stavka 2. Uredbe o Leksikografskom zavodu
"Miroslav Krleža" ("Narodne novine", broj 6/91), Vlada Republike Hrvatske
je na sjednici održanoj 1. travnja 1999. godine donijela

## **RJEŠENJE**

### **O IMENOVANJU GLAVNOG RAVNATELJA LEKSIKOGRAFSKOG ZAVODA "MIROSLAV KRLEŽA"**

Imenuje se akademik DALIBOR BROZOVIĆ glavnim ravnateljem Leksikografskog
zavoda "Miroslav Krleža".

Klasa: 080-02/99-01/52
Urbroj: 50304/2-99-01
Zagreb, 1. travnja 1999.

Predsjednik
**mr. Zlatko Mateša,** v. r.

Rješenje, NN 33/1999-686
## Rješenje o imenovanju članova Upravnog vijeća Hrvatskog zavoda za zapošljavanje

### NN 33/1999 (6.4.1999.), Rješenje o imenovanju članova Upravnog vijeća Hrvatskog zavoda za zapošljavanje

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98), članka 64. stavka 2. Zakona o zapošljavanju ("Narodne
novine", broj 59/96) i članka 12. stavka 2. Statuta Hrvatskog zavoda za
zapošljavanje ("Narodne novine", broj 4/98) Vlada Republike Hrvatske je
na sjednici održanoj 1. travnja 1999. godine donijela

## **RJEŠENJE**

### **O IMENOVANJU ČLANOVA UPRAVNOG VIJEĆA HRVATSKOG ZAVODA ZA ZAPOŠLJAVANJE**

Za članove Upravnog vijeća Hrvatskog zavoda za zapošljavanje, imenuju
se:

- MARIJA BULAT

- MIRA ANTIĆ

- ANA BALABAND

- RUŽICA TERZE

- DRAGICA KARAJIĆ

- mr. SVJETLANA ŠOKČEVIĆ

- NIKO GUNJINA

- MARTIN STUBIČAR

- LUKA RADOVIĆ.

Klasa: 080-02/99-01/53
Urbroj: 50304/2-99-01
Zagreb, 1. travnja 1999.

Predsjednik
**mr. Zlatko Mateša,** v. r.

Rješenje, NN 33/1999-687
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marku Ilijaševiću iz Rijeke

### NN 33/1999 (6.4.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marku Ilijaševiću iz Rijeke

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine", br. 107/95 i 142/98, dalje: Zakona), Komisija za vrijednosne papire
Republike Hrvatske (dalje: Komisija), temeljem zahtjeva Marka Ilijaševića
iz Rijeke, R. Benčića 11, JMBG: 1205956360026, podnesenog dana 9. veljače
1999. godine, za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 9. ožujka
1999. godine, donijela je sljedeće

## **RJEŠENJE**

1. Marku Ilijaševiću iz Rijeke, R. Benčića 11, JMBG: 1205956360026 izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 9. ožujka 2000. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 94 (devedesetčetiri), s danom
upisa 9. ožujka 1999. godine.

4. Ovo rješenje objavljuje se u "Narodnim novinama".

Klasa: UP/I-450-08/99-01/16
Urbroj: 567-03/99-2
Zagreb, 9. ožujka 1999.

Predsjednik Komisije
**Ivica Smiljan,** v. r.

Rješenje, NN 33/1999-689
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Marini Kovačević iz Zadra

### NN 33/1999 (6.4.1999.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Marini Kovačević iz Zadra

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine", br. 107/95 i 142/98, dalje: Zakona) i odredbama članka 14. Pravilnika
o uvjetima i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine vrijednosnim
papirima ("Narodne novine", br. 56/97, dalje: Pravilnik), Komisija za vrijednosne
papire Republike Hrvatske (dalje: Komisija), temeljem zahtjeva Marine Kovačević
iz Zadra, G. Viteza 1 C, JMBG: 1805960388919, podnesenog dana 3. ožujka
1999. godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 9. ožujka
1999. godine, donijela je sljedeće

## **RJEŠENJE**

1. Marini Kovačević iz Zadra, G. Viteza 1 C, JMBG: 1805960388919, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 9. ožujka
2000. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 51 (pedesetjedan), s danom upisa
9. ožujka 1999. godine.

4. Ovo rješenje objavljuje se u "Narodnim novinama".

Klasa: UP/I-450-08/99-01/26
Urbroj: 567-03/99-2
Zagreb, 9. ožujka 1999.

Predsjednik Komisije
**Ivica Smiljan,** v. r.

Rješenje, NN 33/1999-690
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Niki Deliću iz Zagreba

### NN 33/1999 (6.4.1999.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Niki Deliću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11., te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine", br. 107/95 i 142/98, dalje: Zakona) i odredbama članka 14. Pravilnika
o uvjetima i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine vrijednosnim
papirima ("Narodne novine", br. 56/97, dalje: Pravilnik), Komisija za vrijednosne
papire Republike Hrvatske (dalje: Komisija), temeljem zahtjeva Nike Delića
iz Zagreba, Redovka 5, JMBG: 0212969390075, podnesenog dana 23. veljače
1999. godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 9. ožujka
1999. godine, donijela je sljedeće

## **RJEŠENJE**

1. Niki Deliću iz Zagreba, Redovka 5, JMBG: 0212969390075, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 9. ožujka
2000. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 46 (četrdesetšest), s danom upisa
9. ožujka 1999. godine.

4. Ovo rješenje objavljuje se u "Narodnim novinama".

Klasa: UP/I-450-08/99-01/23
Urbroj: 567-03/99-2
Zagreb, 10. ožujka 1999.

Predsjednik Komisije
**Ivica Smiljan,** v. r.

Rješenje, NN 33/1999-691
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Violeti Crnogaj iz Zagreba

### NN 33/1999 (6.4.1999.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Violeti Crnogaj iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine", br. 107/95 i 142/98, dalje: Zakona) i odredbama članka 14. Pravilnika
o uvjetima i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine vrijednosnim
papirima ("Narodne novine", br. 56/97, dalje: Pravilnik), Komisija za vrijednosne
papire Republike Hrvatske (dalje: Komisija), temeljem zahtjeva Violete
Crnogaj iz Zagreba, Brune Bušića 16, JMBG: 2703965335046, podnesenog dana
3. ožujka 1999. godine, za produljenje dozvole za obavljanje poslova ovlaštenog
posrednika pri trgovini vrijednosnim papirima, na sjednici održanoj dana
9. ožujka 1999. godine, donijela je sljedeće

## **RJEŠENJE**

1. Violeti Crnogaj iz Zagreba, Brune Bušića 16, JMBG: 2703965335046,
produljuje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola se produljuje na rok od 1 godine, do zaključno 9. ožujka
2000. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 49 (četrdesetdevet), s danom upisa
9. ožujka 1999. godine.

4. Ovo rješenje objavljuje se u "Narodnim novinama".

Klasa: UP/I-450-08/99-01/25
Urbroj: 567-03/99-2
Zagreb, 9. ožujka 1999.

Predsjednik Komisije
**Ivica Smiljan,** v. r.

Rješenje, NN 33/1999-692
## Rješenje o oduzimanju dozvole za obavljanje poslova ovlaštenog posrednika pri trgovini vrijednosnim papirima Draženu Ostroškom iz Varaždina

### NN 33/1999 (6.4.1999.), Rješenje o oduzimanju dozvole za obavljanje poslova ovlaštenog posrednika pri trgovini vrijednosnim papirima Draženu Ostroškom iz Varaždina

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i članka 35. Zakona o izdavanju
i prometu vrijednosnim papirima ("Narodne novine", br. 107/95 i 142/98,
dalje: Zakon) i članka 16. stavak 1. Pravilnika o uvjetima i postupku izdavanja
dozvola društvu za poslovanje vrijednosnim papirima i ovlaštenom posredniku
za obavljanje poslova trgovine vrijednosnim papirima ("Narodne novine",
br. 56/97, dalje: Pravilnik), u predmetu oduzimanja dozvole ovlaštenom
posredniku za obavljanje poslova trgovine s vrijednosnim papirima Draženu
Ostroškom, Varaždin, Zagrebačka 180, po službenoj dužnosti, na sjednici
održanoj 9. veljače 1999. donijela je sljedeće

## **RJEŠENJE**

1. Draženu Ostroškom, Varaždin, Zagrebačka 180, oduzima se dozvola za
obavljanje poslova ovlaštenog posrednika pri trgovini vrijednosnim papirima.

2. U smislu odredbe članka 16. stavak 1. i 2. Pravilnika dozvola se
oduzima privremeno. Dražen Ostroški, Varaždin, Zagrebačka 180, može ponovno
podnijeti zahtjev za izdavanje dozvole za obavljanje poslova ovlaštenog
posrednika pri trgovini vrijednosnim papirima nakon što ponovno ispuni
uvjet propisan člankom 3. stavak 1. točka 2. Pravilnika.

3. Ovo rješenje objavljuje se u "Narodnim novinama".

Klasa: UP/I-450-08/99-01/27
Urbroj: 567-03/99-1
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 33/1999-693
## Rješenje o izdavanju dozvole za obavljanje određenih poslova s vrijednosnim papirima trgovačkom društvu EUROATEST d.o.o.

### NN 33/1999 (6.4.1999.), Rješenje o izdavanju dozvole za obavljanje određenih poslova s vrijednosnim papirima trgovačkom društvu EUROATEST d.o.o.

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine", br. 107/95 i 142/98, dalje: Zakon),
Komisija za vrijednosne papire Republike Hrvatske (dalje: Komisija), u
predmetu trgovačkog društva EUROATEST d.o.o. za poslovanje vrijednosnim
papirima, Zagreb, Rakovčeva 10 (dalje: Društvo), je na zahtjev stranke,
na sjednici održanoj 26. siječnja 1999. godine, donijela sljedeće

## **RJEŠENJE**

1. Trgovačkom društvu EUROATEST d.o.o. za poslovanje vrijednosnim papirima,
Zagreb, Rakovčeva 10, izdaje se dozvola za obavljanje poslova s vrijednosnim
papirima iz članka 26. stavak 1. toč. 1.-4., 7. i 8. Zakona i to:

*1. kupnja i prodaja  vrijednosnih papira po nalogu nalogo- davca
(u svoje ime, a za tuđi račun)*

*2. trgovina u spekulacijske svrhe - kupnja i prodaja vrijed nosnih
papira u svoje ime i za svoj račun*

*3. poslovi posebne burzovne trgovine*

*4. upravljanje portfeljem vrijednosnih papira za račun klijenta*

*5. investicijsko savjetovanje*

*6. poslovi transfernog agenta.*

2. Dozvola za obavljanje poslova u svezi s vrijednosnim papirima iz
članka 26. stavak 1. toč. 1.-3. i 8. Zakona, vrijedi od dana izdavanja,
a izdaje se na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 53-6/2, s danom upisa 26. siječnja
1999. godine.

5. Ovo rješenje objavljuje se u "Narodnim novinama".

Klasa: UP/I-450-08/99-01/18
Urbroj: 567-03/99-1
Zagreb, 26. siječnja 1999.

Predsjednik Komisije
**Ivica Smiljan,** v. r.

Rješenje, NN 33/1999-694
## Rješenje o izdavanju dozvole za obavljanje određenih poslova s vrijednosnim papirima trgovačkom društvu RIJEKA VRIJEDNOSNICE d.o.o.

### NN 33/1999 (6.4.1999.), Rješenje o izdavanju dozvole za obavljanje određenih poslova s vrijednosnim papirima trgovačkom društvu RIJEKA VRIJEDNOSNICE d.o.o.

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine", br. 107/95 i 142/98, dalje: Zakon),
Komisija za vrijednosne papire Republike Hrvatske (dalje: Komisija), temeljem
zahtjeva trgovačkog društva RIJEKA VRIJEDNOSNICE d.o.o. za poslovanje vrijednosnim
papirima, Rijeka, Fiorella La Guardia 23 (dalje: Društvo), podnesenog 8.
svibnja 1997. godine, kojim se traži izdavanje dozvole za obavljanje poslova
s vrijednosnim papirima iz članka 26. stavak 1. toč. 1.-4., 7. i 8. Zakona,
na sjednici održanoj 9. ožujka 1999. godine, donijela je sljedeće

## **RJEŠENJE**

1. Trgovačkom društvu RIJEKA VRIJEDNOSNICE za poslovanje vrijednosnim
papirima, Rijeka, Fiorella La Guardia 23, izdaje se dozvola za obavljanje
poslova s vrijednosnim papirima iz članka 26. stavak 1. toč. 1.-4., 7.
i 8. Zakona i to:

*1. kupnja i prodaja vrijednosnih papira po nalogu nalogo- davca (u
svoje ime, a za tuđi račun)*

*2. trgovina u spekulacijske svrhe - kupnja i prodaja vrijed- nosnih
papira u svoje ime i za svoj račun*

*3. poslovi posebne burzovne trgovine*

*4. upravljanje portfeljem vrijednosnih papira za račun klijenta*

*5. investicijsko savjetovanje*

*6. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3. i 8. Zakona, vrijedi od dana izdavanja, a izdaje se
na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 58, s danom upisa 9. ožujka 1999.
godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/90
Urbroj: 567-03/99-6
Zagreb, 9. ožujka 1999.

Predsjednik Komisije
**Ivica Smiljan,** v. r.

Rješenje, NN 33/1999-695
## Rješenje o odobrenju osnivanja i upravljanja otvorenim investicijskim fondom Društvu za upravljanje investicijskim fondovima PBZ Invest d.o.o. Zagreb

### NN 33/1999 (6.4.1999.), Rješenje o odobrenju osnivanja i upravljanja otvorenim investicijskim fondom Društvu za upravljanje investicijskim fondovima PBZ Invest d.o.o. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 2., 3., 4., 27., 28., 29., 30. i 50. stavka 1. Zakona o investicijskim
fondovima ("Narodne novine", br. 107/95) i odredbi članka 12. stavak 1.
točka 2. Zakona o izdavanju i prometu vrijednosnim papirima ("Narodne novine",
br. 107/95), rješavajući o zahtjevu društva za upravljanje investicijskim
fondovima PBZ Invest d.o.o. Zagreb, Savska cesta 28, za odobrenje osnivanja
i upravljanja otvorenim investicijskim fondom PBZ Novčani fond, donosi

## **RJEŠENJE**

### **O ODOBRENJU OSNIVANJA I UPRAVLJANJA OTVORENIM INVESTICIJSKIM FONDOM**

1. Društvu za upravljanje investicijskim fondovima PBZ Invest d.o.o.
Zagreb, Savska cesta 28, odobrava se osnivanje i upravljanje otvorenim
investicijskim fondom PBZ Novčani fond, na temelju dostavljenog prospekta
i statuta fonda.

2. Odobrava se izbor depozitne banke Privredne banke Zagreb d.d., Zagreb,
Račkoga 6, na temelju ugovora sklopljenog između društva za upravljanje
investicijskim fondovima PBZ Invest d.o.o. Zagreb, Savska cesta 28 i Privredna
banka Zagreb d.d., Zagreb, Račkoga 6.

3. Društvo za upravljanje investicijskim fondovima PBZ Invest d.o.o.
Zagreb, Savska cesta 28, kao osnivač otvorenog investicijskog fonda PBZ
Novčani fond, ima obvezu objaviti prospekt i statut u roku od sedam dana
od dana dostave ovog rješenja u "Narodnim novinama" i jednim dnevnim novinama.

4. Ovo rješenje objavljuje se u "Narodnim novinama".

Klasa: UP/I-450-08/99-01/15
Urbroj: 567-02/99-3
Zagreb, 18. ožujka 1999.

Predsjednik Komisije
**Ivica Smiljan,** v. r.

Rješenje, NN 33/1999-696
## Privremeno rješenje o zabrani i obustavi kupnje određenih dionica privatizacijskih investicijskih fondova društvu za poslovanje vrijednosnim papirima ZADRAVEC d.o.o.

### NN 33/1999 (6.4.1999.), Privremeno rješenje o zabrani i obustavi kupnje određenih dionica privatizacijskih investicijskih fondova društvu za poslovanje vrijednosnim papirima ZADRAVEC d.o.o.

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske (dalje: Komisija)
temeljem odredbe članka 12. stavka 1. točaka 4. i 5. Zakona o izdavanju
i prometu vrijednosnim papirima ("Narodne novine" broj 107/95 i 142/98,
dalje: Zakon), u predmetu nadzora nad društvom za poslovanje vrijednosnim
papirima ZADRAVEC d.o.o. za financijsko poslovanje i promet vrijednosnim
papirima, Zagreb, Medulićeva 11, po službenoj dužnosti, na sjednici održanoj
26. ožujka 1999. godine donijela je sljedeće

## **PRIVREMENO RJEŠENJE**

1.

Društvu za poslovanje vrijednosnim papirima ZADRAVEC d.o.o. za financijsko
poslovanje i promet vrijednosnim papirima, Zagreb, zabranjuje se svaka
kupnja dionica privatizacijskih investicijskih fondova, osim kupnje na
burzi ili drugom uređenom javnom tržištu, ili kupnje na način da ugovore
sa dioničarima fondova u ime društva ZADRAVEC d.o.o. sklapaju isključivo
ovlašteni posrednici koji su zaposlenici društva.

2.

Nalaže se Društvu za poslovanje vrijednosnim papirima ZADRAVEC d.o.o.
za financijsko poslovanje i promet vrijednosnim papirima, Zagreb, da odmah
obustavi kupovanje dionica fonda "DOM - FOND obiteljskog i poslovnog ulaganja,
privatizacijski investicijski fond d.d.", te o tome obavijesti sve osobe
koje je na bilo koji način radi toga angažirao.

3.

Ovo privremeno rješenje objavit će se u "Narodnim novinama".

Klasa: UP/I-041-02/99-01/02
Urbroj: 567-04-99-4
Zagreb, 26. ožujka 1999.

Predsjednik Komisije
**Ivica Smiljan,** v. r.

Ostalo, NN 33/1999-697
## Stopa rasta proizvođačkih cijena industrijskih proizvoda u ožujku 1999. godine

### NN 33/1999 (6.4.1999.), Stopa rasta proizvođačkih cijena industrijskih proizvoda u ožujku 1999. godine

# **OBJAVE**

Na temelju članka 9. Zakona o porezu na dobit ("Narodne novine" broj
35/1995.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U OŽUJKU 1999. GODINE**

Stopa rasta proizvođačkih cijena industrijskih proizvoda u ožujku 1999.
godine u odnosu na veljaču 1999. godine iznosi: **-0,6.**

Klasa: 957-04/99-01/25
Urbroj: 555-05-04-99-25
Zagreb, 6. travnja 1999.

Ravnatelj
**mr. sc. Ivan Rusan,** v. r.

Ostalo, NN 33/1999-699
## Indeks cijena na malo u Republici Hrvatskoj u ožujku 1999. godine

### NN 33/1999 (6.4.1999.), Indeks cijena na malo u Republici Hrvatskoj u ožujku 1999. godine

# OBJAVE

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U OŽUJKU 1999. GODINE**

Indeks cijena na malo u Republici Hrvatskoj u ožujku 1999. godine u
odnosu na veljaču 1999. godine iznosi: **100,4.**

Klasa: 957-04/99-01/26
Urbroj: 555-05-04-99-26
Zagreb, 6. travnja 1999.

Ravnatelj
**mr. sc. Ivan Rusan,** v. r.

Ostalo, NN 33/1999-700
## Ispravak Uredbe o dopunama Zakona o sanaciji određenih poduzeća

### NN 33/1999 (6.4.1999.), Ispravak Uredbe o dopunama Zakona o sanaciji određenih poduzeća

# USTAVNI SUD REPUBLIKE HRVATSKE

Nakon izvršnog uspoređivanja s izvornim tekstom, utvrđene su pogreške
u Uredbi o dopunama Zakona o sanaciji određenih poduzeća, objavljenoj u
"Narodnim novinama", broj 30 od 29. ožujka 1999., te se daje

## **ISPRAVAK**

### **UREDBE O DOPUNAMA ZAKONA O SANACIJI ODREĐENIH PODUZEĆA**

U Uredbi o dopunama Zakona o sanaciji određenih poduzeća greškom su
otiskane odredbe članka 4., 5., 6., 7. i 8. Uredbe o potraživanjima prema
poduzećima i drugim pravnim osobama s područja Republike Hrvatske oslobođenim
akcijama "Bljesak" i "Oluja" i područja istočne Hrvatske koja su integrirana
u postupku mirne reintegracije, pa se ove odredbe zamjenjuju ispravnim
odredbama članka 4., 5. i 6. koje glase:

"Članak 4.

Dodaje se novi članak 11b. koji glasi:

"Članak 11b.

Danom otvaranja postupka sanacije gase se računi pravne osobe nad kojom
je temeljem ovoga Zakona otvoren postupak sanacije.

Osoba ovlaštena za zastupanje pravne osobe u sanaciji otvorit će novi
račun za redovno poslovanje te pravne osobe u sanaciji ili dva računa ako
pravna osoba u sanaciji ima deviznih sredstava.

Novčana sredstva s ugašenih računa prenijet će se na nove račune, a
u pogledu ostalih obveza evidentiranih na teret računa koji se gasi, pravna
osoba ovlaštena za obavljanje poslova platnog prometa primijenit će na
odgovarajući način provedbene propise koji se primjenjuju u slučaju otvaranja
stečajnog postupka.

Odredbe stavka 1. do 3. ovog članka primjenjuju se i na pravne osobe
nad kojima je postupak sanacije otvoren do stupanja na snagu ove Uredbe."

Članak 5.

Danom stupanja na snagu ove Uredbe prestaje važiti Uredba o dopuni Zakona
o sanaciji određenih poduzeća ("Narodne novine", broj 44/98).

Članak 6.

Ova Uredba stupa na snagu danom objave u "Narodnim novinama".

Klasa: 423-04/95-01/01
Urbroj: 5030116-99-1
Zagreb, 25. ožujka 1999.".
Urbroj: 50501-99-315
Zagreb, 6. travnja 1999.

Glavni i odgovorni urednik
**Marijan Prus,** v. r.

Ostalo, NN 33/1999-704
## Ispravak Uredbe o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja" i područja istočne Hrvatske koja su integrirana u

### NN 33/1999 (6.4.1999.), Ispravak Uredbe o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja" i područja istočne Hrvatske koja su integrirana u

# USTAVNI SUD REPUBLIKE HRVATSKE

Nakon izvršenog uspoređivanja s izvornim tekstom, utvrđene su pogreške
u Uredbi o potraživanjima prema poduzećima i drugim pravnim osobama s područja
Republike Hrvatske oslobođenim akcijama "Bljesak" i "Oluja" i područja
istočne Hrvatske koja su integrirana u postupku mirne reintegracije, objavljenoj
u "Narodnim novinama", broj 30 od 29. ožujka 1999., te se daje

## **ISPRAVAK**

### **UREDBE O POTRAŽIVANJIMA PREMA PODUZEĆIMA I DRUGIM PRAVNIM OSOBAMA S PODRUČJA REPUBLIKE HRVATSKE OSLOBOĐENIM AKCIJAMA "BLJESAK" I "OLUJA" I PODRUČJA ISTOČNE HRVATSKE KOJA SU INTEGRIRANA U POSTUPKU MIRNE REINTEGRACIJE**

U Uredbi o potraživanjima prema poduzećima i drugim pravnim osobama
s područja Republike Hrvatske oslobođenim akcijama "Bljesak" i "Oluja"
i područja istočne Hrvatske koja su integrirana u postupku mirne reintegracije
greškom su otiskane odredbe članaka 4., 5. i 6. Uredbe o dopunama Zakona
o sanaciji određenih poduzeća, pa se ove odredbe zamjenjuju ispravnim odredbama
članka 4., 5., 6., 7. i 8. koje glase:

"Članak 4.

Vjerovnici iz članka 2. ove Uredbe dužni su svoja potraživanja prijaviti
Hrvatskom fondu za privatizaciju u roku od 30 dana od dana stupanja na
snagu ove Uredbe.

Uz prijavu vjerovnici su dužni priložiti potvrdu ovlaštenog revizora
da je potraživanje nastalo i da se vodi u poslovnim knjigama.

Članak 5.

Hrvatski fond za privatizaciju neće priznati potraživanja vjerovnika
koja su otpisana i koja nisu unijeta u temeljni kapital prilikom pretvorbe
društvenog poduzeća.

Članak 6.

Potraživanja koja se priznaju sukladno odredbama ove Uredbe vjerovnici
mogu, umjesto naplate, pretvoriti u svoj ulog u pravnoj osobi ili otpisati.

Članak 7.

Danom primjene ove Uredbe prestaje važiti Uredba o potraživanjima prema
poduzećima i drugim pravnim osobama s područja Republike Hrvatske oslobođenim
akcijama "Bljesak" i "Oluja" i područja istočne Hrvatske koja su integrirana
u postupku mirne reintegracije ("Narodne novine", br. 43/98 i 44/8).

Članak 8.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 305-01/99-01/01
Urbroj: 5030116-99-1
Zagreb, 25. ožujka 1999.".
Urbroj: 50501-99-316
Zagreb, 6. travnja 1999.

Glavni i odgovorni urednik
**Marijan Prus,** v. r.

Ostalo, NN 33/1999-705
## Zakon o dopuni Zakona o zdravstvenom osiguranju

### NN 34/1999 (9.4.1999.), Zakon o dopuni Zakona o zdravstvenom osiguranju

# ZASTUPNIČKI DOM HRVATSKOGA DRŽAVNOG SABORA

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O DOPUNI ZAKONA O ZDRAVSTVENOM OSIGURANJU**

Proglašavam Zakon o dopuni Zakona o zdravstvenom osiguranju, koji je
donio Zastupnički dom Hrvatskoga državnog sabora na sjednici 26. ožujka
1999.

Broj: 081-99-694/1
Zagreb, 1. travnja 1999.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O DOPUNI ZAKONA O ZDRAVSTVENOM OSIGURANJU**

Članak 1.

U Zakonu o zdravstvenom osiguranju ("Narodne novine", br. 75/93., 55/96.,
1/97. - pročišćeni tekst, 109/97., 13/98., 88/98. i 10/99.) iza članka
60a. dodaje se članak 60b. koji glasi:

"Članak 60b.

Obvezniku plaćanja doprinosa za obvezno zdravstveno osiguranje iz članka
41. stavka 1. točke b. i c. ovoga Zakona kojeg se zatekne da nije uplatio
doprinos za obvezno zdravstveno osiguranje, omogućuje se zdravstvena zaštita
na teret sredstava Zavoda isključivo u opsegu hitne medicinske pomoći.

Pravo korištenja zdravstvene zaštite u cijelosti, uspostavlja se danom
podmirenja svih dospjelih, a neuplaćenih sredstava Zavodu, sukladno odredbama
Zakona o obveznim odnosima."

Članak 2.

Ovaj Zakon stupa na snagu osmoga dana od dana objave u "Narodnim novinama".

Klasa: 500-01/93-01/03
Zagreb, 26. ožujka 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Zakon, NN 34/1999-708
## Pravilnik o izmjeni Pravilnika o privrednom i sportskom ribolovu, uzgoju riba i drugih morskih životinja, vađenju spužava, koralja, školjkaša i morskog bilja

### NN 34/1999 (9.4.1999.), Pravilnik o izmjeni Pravilnika o privrednom i sportskom ribolovu, uzgoju riba i drugih morskih životinja, vađenju spužava, koralja, školjkaša i morskog bilja

# **MINISTARSTVO POLJOPRIVREDE I ŠUMARSTVA**

Na temelju članka 49. stavka 1. točke 5. Zakona o morskom ribarstvu
("Narodne novine", br. 46/97 - pročišćeni tekst) ministar poljoprivrede
i šumarstva donosi

## **PRAVILNIK**

### **O IZMJENI PRAVILNIKA O PRIVREDNOM I SPORTSKOM RIBOLOVU, UZGOJU RIBA I DRUGIH MORSKIH ŽIVOTINJA, VAĐENJU SPUŽAVA, KORALJA, ŠKOLJKAŠA I MORSKOG BILJA**

Članak 1.

U Pravilniku o privrednom i sportskom ribolovu, uzgoju riba i drugih
morskih životinja, vađenju spužava, koralja, školjkaša i morskog bilja
("Narodne novine", br. 34/85, 35/86, 26/87, 9/89, 26/90, 130/97 i 34/98)
u članku 21., broj "60" zamjenjuje se brojem "55".

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/99-01/38
Urbroj: 525-01-99-1
Zagreb, 31. ožujka 1999.

Ministar
poljoprivrede i šumarstva
**mr. sc. Ivan Đurkić,** v. r.

Pravilnik, NN 34/1999-709
## Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Drž

### NN 35/1999 (12.4.1999.), Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Drž

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. DRAGU ŠTAMBUKA izvanrednog i opunomoćenog veleposlanika
Republike Hrvatske u Arapskoj Republici Egipat, i za izvanrednog i opunomoćenog
veleposlanika Republike Hrvatske u Državi Kuvajt, sa sjedištem u Kairu.

Ova Odluka stupa na snagu danom donošenja.

Broj: 081-99-696/1
Zagreb, 1. travnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-716
## Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Lib

### NN 35/1999 (12.4.1999.), Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Lib

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. DRAGU ŠTAMBUKA izvanrednog i opunomoćenog veleposlanika
Republike Hrvatske u Arapskoj Republici Egipat, i za izvanrednog i opunomoćenog
veleposlanika Republike Hrvatske u Libanonskoj Republici, sa sjedištem
u Kairu.

Ova Odluka stupa na snagu danom donošenja.

Broj: 081-99-671/1
Zagreb, 31. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-717
## Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Sir

### NN 35/1999 (12.4.1999.), Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Sir

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. DRAGU ŠTAMBUKA izvanrednog i opunomoćenog veleposlanika
Republike Hrvatske u Arapskoj Republici Egipat, i za izvanrednog i opunomoćenog
veleposlanika Republike Hrvatske u Sirijskoj Arapskoj Republici, sa sjedištem
u Kairu.

Ova Odluka stupa na snagu danom donošenja.

Broj: 081-99-697/1
Zagreb, 1. travnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-718
## Odluka o razrješenju dr. Zvonimira Markovića dužnosti izvanrednog i opunomoćenog veleposlanika Republike Hrvatske u Saveznoj Republici Jugoslaviji

### NN 35/1999 (12.4.1999.), Odluka o razrješenju dr. Zvonimira Markovića dužnosti izvanrednog i opunomoćenog veleposlanika Republike Hrvatske u Saveznoj Republici Jugoslaviji

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U SAVEZNOJ REPUBLICI JUGOSLAVIJI**

dr. ZVONIMIR MARKOVIĆ razrješuje se dužnosti izvanrednog i opunomoćenog
veleposlanika Republike Hrvatske u Saveznoj Republici Jugoslaviji, sa sjedištem
u Beogradu, radi odlaska na novu dužnost.

Ova Odluka stupa na snagu 1. kolovoza 1999.

Broj: 081-99-685/1
Zagreb, 31. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-719
## Odluka o razrješenju mr. Vjekoslava Karlovčana dužnosti generalnog konzula Republike Hrvatske u Sjedinjenim Američkim Državama

### NN 35/1999 (12.4.1999.), Odluka o razrješenju mr. Vjekoslava Karlovčana dužnosti generalnog konzula Republike Hrvatske u Sjedinjenim Američkim Državama

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 23.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI GENERALNOG KONZULA REPUBLIKE HRVATSKE U SJEDINJENIM AMERIČKIM DRŽAVAMA**

mr. VJEKOSLAV KARLOVČAN razrješuje se dužnosti generalnog konzula Republike
Hrvatske u Sjedinjenim Američkim Državama, Savezna Država New York, sa
sjedištem u New Yorku i konzularnim područjem koje obuhvaća sljedeće države:
Connecticut, Delaware, Florida, Georgia, Maine, Massachusetts, New Hampshire,
New York, New Jersey, Nort Carolina, Puerto Rico, Rhode Island, South Carolina,
Vermont i Virgin Islands, radi odlaska na novu dužnost.

Ova Odluka stupa na snagu 1. lipnja 1999.

Broj: 081-99-641/1
Zagreb, 26. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-720
## Odluka o razrješenju Bernarda Jurline dužnosti generalnog konzula Republike Hrvatske u Bosni i Hercegovini

### NN 35/1999 (12.4.1999.), Odluka o razrješenju Bernarda Jurline dužnosti generalnog konzula Republike Hrvatske u Bosni i Hercegovini

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 23.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI GENERALNOG KONZULA REPUBLIKE HRVATSKE U BOSNI I HERCEGOVINI**

BERNARDO JURLINA razrješuje se dužnosti generalnog konzula Republike
Hrvatske u Bosni i Hercegovini, sa sjedištem u Bihaću i konzularnim područjem
koje obuhvaća sljedeće općine: Bihać, Bosansko Grahovo, Bosanska Krupa,
Bosanski Novi, Bosanski Petrovac, Cazin, Glamoč, Jajce, Ključ, Mrkonjić
Grad, Sanski Most, Skender Vakuf, Drvar, Šipovo i Velika Kladuša, radi
odlaska na novu dužnost.

Ova Odluka stupa na snagu 1. svibnja 1999.

Broj: 081-99-588/1
Zagreb, 26. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-721
## Odluka o razrješenju Tvrtka Andrije Mursala dužnosti izvanrednog i opunomoćenog veleposlanika Republike Hrvatske u Republici Mozambik

### NN 35/1999 (12.4.1999.), Odluka o razrješenju Tvrtka Andrije Mursala dužnosti izvanrednog i opunomoćenog veleposlanika Republike Hrvatske u Republici Mozambik

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI MOZAMBIK**

TVRTKO ANDRIJA MURSALO razrješuje se dužnosti izvanrednog i opunomoćenog
veleposlanika Republike Hrvatske u Republici Mozambik, sa sjedištem u Pretoriji,
radi odlaska na novu dužnost.

Ova Odluka stupa na snagu 1. kolovoza 1999.

Broj: 081-99-645/1
Zagreb, 26. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-722
## Odluka o razrješenju Tvrtka Andrije Mursala dužnosti izvanrednog i opunomoćenog veleposlanika Republike Hrvatske u Južnoafričkoj Republici

### NN 35/1999 (12.4.1999.), Odluka o razrješenju Tvrtka Andrije Mursala dužnosti izvanrednog i opunomoćenog veleposlanika Republike Hrvatske u Južnoafričkoj Republici

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U JUŽNOAFRIČKOJ REPUBLICI**

TVRTKO ANDRIJA MURSALO razrješuje se dužnosti izvanrednog i opunomoćenog
veleposlanika Republike Hrvatske u Južnoafričkoj Republici, sa sjedištem
u Pretoriji, radi odlaska na novu dužnost.

Ova Odluka stupa na snagu 1. kolovoza 1999.

Broj: 081-99-646/1
Zagreb, 26. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-723
## Odluka o razrješenju Tvrtka Andrije Mursala dužnosti izvanrednog i opunomoćenog veleposlanika Republike Hrvatske u Republici Mauricijus

### NN 35/1999 (12.4.1999.), Odluka o razrješenju Tvrtka Andrije Mursala dužnosti izvanrednog i opunomoćenog veleposlanika Republike Hrvatske u Republici Mauricijus

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI MAURICIJUS**

TVRTKO ANDRIJA MURSALO razrješuje se dužnosti izvanrednog i opunomoćenog
veleposlanika Republike Hrvatske u Republici Mauricijus, sa sjedištem u
Pretoriji, radi odlaska na novu dužnost.

Ova Odluka stupa na snagu 1. kolovoza 1999.

Broj: 081-99-644/1
Zagreb, 26. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 35/1999-724